واجه مولانا عبدالغنی اسماعیل‌زهی زاهدانءِ گلوگهءِ جمعهءِپیشنماز، زِی جمعه 13 فروردین 1395ءَ کوڑهئیں دنیائی رکست کرت.
په سنی آنلاینءِ هالکاریءَ مولانا عبدالغنی اسماعیل‌زهی چه بلوچستانءِ ربانی و الله والائیں عالم و زانتکاراں زی جمعه هیسک و نفس‌تنکیءِ سوبءَ وفات بوت.
واجه مولانا عبدالغنیءِ جنازهءِ نماز زی جمعهءِ روچءَ گوں عالم، طالب، و بازیں مردمے مُچیءَ گوں واجه شیخ‌الاسلام مولانا عبدالحمیدءِ پیشنمازیءَ وانگ بوت.
شیخ‌الاسلام مولانا عبدالحمیدءَ ماں زاهدانءِ جمعهءِ نمازءِ دیوانءَ گوں وتی دلپدردیءِ درشان کنگ چه واجهءِ وفاتءَ گوشتی: مولانا عبدالغنی یک نیکیں عالم، عابد و ذاکرے اَت. واجهءَ قرآن مجید باز تلاوت کرت. شپاں آگاه اَت و تهجدی وانت، خداترسے اَت. الله تعالی واجهءَ وتی بهتریں رحمتانی چیرءَ جاه دیات و درجاتی بُرز کنات.
گوشگی اِنت که خدامرزی مولانا عبدالغنی اسماعیل زهی، پاکستانءِ رحیم‌یارخانءِ دارالعلوم حمادیهءِ زانت‌دربراں بوتگ و واجه شیخ‌التفسیر مولانا جاجرویءِ شاگرد بوتگ.
همے پیم واجه مولانا عبدالغنی چه شیخ‌الاسلام مولانا عبدالحمیدءِ نزیکیں سیاد و وارثاں بوتگ و واجه مولوی محمدیوسف اسماعیل‌زهی چه سنی‌آنلاینءِ کارمستراں بوتگ.
سنی آنلاین ایران‌اهل‌سنتءِ هال‌رسانی سایت، اے واجهءِ رکستءَ په واجه مولانا عبدالحمید و مرحومءِ گِسی مردم و تمام سیاد و وارثاں تسلیت گوشیت و چه پاکیں اللهءَ لوٹیت که مرحومءَ وتی رحمتانی ساهگءَ جاه دیات و پُشپداں صبر و اوپار دیات.
اللَّهُمَّ اغْفِرْ لَهُ ، وارْحمْهُ ، وعافِهِ ، واعْفُ عنْهُ ، وَأَكرِمْ نزُلَهُ ، وَوسِّعْ مُدْخَلَهُ واغْسِلْهُ بِالماءِ والثَّلْجِ والْبرَدِ ، ونَقِّه منَ الخَـطَايَا، كما نَقَّيْتَ الثَّوب الأبْيَضَ منَ الدَّنَس ، وَأَبْدِلْهُ دارا خيراً مِنْ دَارِه ، وَأَهْلاً خَيّراً منْ أهْلِهِ، وزَوْجاً خَيْراً منْ زَوْجِهِ ، وأدْخِلْه الجنَّةَ ، وَأَعِذْه منْ عَذَابِ القَبْرِ ، وَمِنْ عَذَابِ النَّار »